Calima

For kriminalromanen av Herodes Falsk, se Calima (bok).
Calima er et  værfenomen som innebærer het vind fra sør, sørøst eller øst, og som forekommer over Kanariøyene flere ganger hvert år, uansett årstid. Det er i gjennomsnitt 20 calimaer på Kanariøyene pr år. Calimaer rammer også Kapp Verde-øyene og kan nå så langt som til Sør-Amerika.

Calima oppstår ved et høytrykk over Nord-Afrika som drar ut mot en passerende kaldfront nord for Kanariøyene. Med vinden følger støv og sand fra de tørre områdene i Nord-Afrika, der vinden begynner. Calima kan føre til ekstremt høye temperaturer når den forekommer og gjør at lufta ser disig ut.
Insekter, bakterier og virus 

Calimaer bringer ikke bare med seg sand, men også bakterier, virus, sopp, insekter, sporer og små, marine organismer. Eksperter skal ha talt over 150 typer bakterier i calima, og noen av disse kan være helsefarlige.
Av og til når det er store insektplager der sanden kommer fra, følger det med insekter slik som gresshopper.
Calimaer fører også med seg næringsstoffer som kan gi økt algevekst i havet. 

Calimastøvet kan føre til helseplager, spesielt for personer med nedsatt immunsystem eller de som har hjerte- og karsykdommer og pustebesvær. Plager varierer fra bronkitt, astmalignende symptomer, til inflammasjon. 

 Februar 2020 
I februar 2020 inntraff den verste calimaen på over 40 år, ifølge lokale myndigheter. Alle åtte flyplasser på Kanariøyene ble stengt på grunn av dårlig sikt. Mellom 12 og 14 tusen passasjerer og 360 flyginger ble berørt.

 Bilder 
Bildene under viser det samme stedet på Gran Canaria, på samme klokkeslett, men med fem dagers mellomrom.


 Meteorologisk symbol 
 Symbol Nummer Engelsk benevning Spansk benevning Tysk benevning 20px|center 05 Haze Calima trockener Dunst

 Referanser 

 Eksterne lenker 
The Calima. weatheronline
Her er calima-rådene 

 Kanariøyene under calima 
 Satellittbilder av calima m.m. 

Kategori:Vind
Kategori:Kanariøyene
Kategori:Kapp Verde